રાજકોટના મ્યુનિ. મેયર બિનાબેન આચાર્યએ જણાવ્યું હતું કે, દિવાળીના દિવસે સવારે પૂજા હોય સાંજે ઘરે જ ચોપડા પૂજન થાય અને ફેમીલી ફ્રેન્ડસ સાથે જમવાનું હોય આમ પરિવાર સાથે દિવાળી ઉજવવાની મજા અલગ જ હોય દિવાળીની ઉજવણી હંમેશા ઘરે રહીને જ કરીએ છીએ. પર્વના આ દિવસોમાં બહારગામ ન જતા દરેક આ દિવસોની દરેક શુકનવંતી પળો સાચવીને વધાવીએ છીએ. આ દિવસોમાં 8 થી 10 ફટાકડા ફોડવાનો નિયમ એકદમ યોગ્ય છે. કારણ કે લોકોએ પણ આ નિર્ણય સ્વીકાર્યો છે. નિયમ જરૂર પણ છે કારણ અવાજ અને પર્યાવરણનું જે પ્રદૂષણ બે હિસાબ વધ્યું છે તે માટે કોઇ કે તો પહેલ કરવી જરૂરી છ અને લોકોમાં કયાંય ફરિયાદનો સૂર જોવા મળ્યો નથી એટલે આ વાત આવકાર્ય છે.